Babelscape/SREDFM huggingface dataset:
Σπυρίδων Ζαμπέλιος

Ο Σπυρίδων Ζαμπέλιος (Λευκάδα 1815- Ελβετία, ή Λιβόρνο Ιταλίας 10 Αυγούστου 1881) ήταν Έλληνας ιστορικός Ερευνητής, Συγγραφέας, Φιλόλογος και λογοτέχνης. Χαρακτηρίστηκε ο πρώτος θεωρητικός της ιστορικής ενότητας αρχαίου, μεσαιωνικού και νεότερου Ελληνισμού και μαζί με τον Κ. Παπαρρηγόπουλο αποτελούν τους "Διόσκουρους" της ελληνικής ιστοριογραφίας του 19ου αιώνα οι οποίοι αντιμετώπισαν με επιστημονικά επιχειρήματα τη θεωρία περί φυλετικής ασυνέχειας των νεοελλήνων, που διατύπωσε το 1830 ο Αυστριακός ιστορικός Jacob Philipp Fallmerayer,μυθιστοριογράφος και λογοτέχνης, γεννήθηκε την 1η Σεπτεμβρίου 1815, ή το 1813 σύμφωνα με την μελέτη του Άριστου Καμπάνη, στο νησί της Λευκάδος και πέθανε στις 10 Αυγούστου 1881 στην πόλη Ζουνκ της Ελβετίας .
Ιωαννίκιος Β΄

Ο Ιωαννίκιος Β΄ (ο Λίνδιος) ήταν Πατριάρχης Κωνσταντινουπόλεως στα μέσα του 17ου αιώνα (1646-1656). Η Πατριαρχία του διεκόπη από συνολικά τέσσερις εκθρονίσεις, γεγονός ενδεικτικό του κλίματος που επικρατούσε την εποχή εκείνη περί τον Οικουμενικό Θρόνο. Διετέλεσε Πατριάρχης τα χρονικά διαστήματα 1646-1648, 1651-1652, 1653-1654 και 1655-1656.

[[Σιγίλλιο]] του Πατριάρχη Ιωαννίκιου (1651) σχετικά με τα προνόμια του Μητροπολίτη Φιλαδελφείας
Γεννήθηκε στη Λίνδο της Ρόδου. Εξελέγη Μητροπολίτης Γάνου και Χώρας το 1624 επί Πατριαρχίας Κύριλλου Λουκάρεως και το 1634 Μητροπολίτης Ηρακλείας. Με την υποστήριξη του ηγεμόνα της Μολδοβλαχίας Βασιλείου Λούπου εξελέγη Πατριάρχης στις 16 Νοεμβρίου 1646.

Επιχειρώντας να σταθεροποιήσει τη θέση του έναντι των εχθρών του, αναζήτησε υποστήριξη από τον Αυστριακό Αυτοκράτορα και από τη Ρώμη, με την οποία διατηρούσε αλληλογραφία. Για τον λόγο αυτό επέτρεψε σε καθολικές αποστολές να εγκατασταθούν στα παράλια της Μαύρης Θάλασσας και στις Κυκλάδες. Απέφυγε πάντως με σύνεση οποιαδήποτε εκδήλωση υποταγής, όπως του ζητούσε η Propaganda Fide, επικαλούμενος την επισφαλή του θέση.

Το 1654 οδηγήθηκε στη φυλακή λόγω συσσωρευμένων χρεών του Πατριαρχείου έναντι της Υψηλής Πύλης. Μετά την τελευταία του εκθρόνιση, του δόθηκε «προεδρικώς» η Μητρόπολη Τζιάς και Θερμίων, όπου και αποσύρθηκε μέχρι το θάνατό του το 1659 ή 1660.
Αδελφός Άννα

Η ταινία Αδελφός Άννα είναι τίτλος ασπρόμαυρης ελληνικής δραματικής ταινίας του 1963, σε παραγωγή Τζέιμς Πάρις και σκηνοθεσία Γρηγόρη Γρηγορίου. Πρωταγωνιστούν: Ξένια Καλογεροπούλου, Πέτρος Φυσσούν, Μάνος Κατράκης.
Αφανείς αστέρες

Ως Αφανείς αστέρες και κατ΄ επέκταση αφανείς αστερισμοί, χαρακτηρίζονται αντίστοιχα οι αστέρες και οι αστερισμοί που κατά τη φαινομενική περιστροφή της ουράνιας σφαίρας παραμένουν σε όλη τη διάρκεια του 24ώρου, (διανύουν όλη την τροχιά τους) κάτω από τον ορίζοντα του τόπου παρατήρησης, δηλαδή δεν παρατηρούνται, παραμένοντας έτσι συνεχώς αόρατοι. 

Οι κύκλοι απόκλισής των δεν τέμνουν αυτόν (τον ορίζοντα) ενώ ουδεμία των μεσημβρινών διαβάσεων αυτών των αστέρων είναι ορατή. Άρα όριο αυτών των αστέρων είναι η άνω μεσημβρινή διάβαση αυτών που φθάνει μόλις υπό τον ορίζοντα, αλλά δεν είναι ορατή, δηλαδή εκείνων που η ετερώνυμος κλίση τους δ = 90° - φ.
*Συνεπώς αφανείς αστέρες είναι όσοι έχουν ετερώνυμη απόκλιση και μεγαλύτερη των 90° - φ.

Κατηγορία:Αστέρες
Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Αναρχοκαπιταλισμός

right|280px|thumb|Αναρχοκαπιταλιστικό σύμβολο
Αναρχοκαπιταλισμός ή αναρχισμός της ελεύθερης αγοράς αποκαλείται το ρεύμα εκείνο του φιλελεύθερου καπιταλισμού που αρνείται την ύπαρξη του κράτους, ως αυτόνομου μηχανισμού εξουσίας επί της κοινωνίας και δέχεται την ύπαρξη του συστήματος της οικονομίας της ελεύθερης αγοράς και του κινήτρου του χρηματικού κέρδους ως μοχλού της ανθρώπινης δραστηριότητας. Οι κύριοι θεωρητικοί του αναρχοκαπιταλισμού οραματίζονται ένα κοινωνικό μοντέλο στηριγμένο αποκλειστικά στην ατομική ιδιοκτησία και στην ιδιωτική πρωτοβουλία. Οι βασικοί τους στόχοι είναι η διαμόρφωση ενός δικαίου στηριγμένου στα αρνητικά δικαιώματα και την ιδιωτικοποίηση όλων των κρατικών θεσμών με σκοπό την εξάλειψη κάθε μορφής άμεσου εξαναγκασμού έναντι οποιουδήποτε πολίτη. Οι αρχές τους στηρίζονται στην αναβιώση της αυστριακής σχολής οικονομικής σκέψης με προσήλωση στα φυσικά δικαιώματα και στη λοκιανή κοσμοθέαση.

Ο αναρχοκαπιταλισμός έχει συνδεθεί με τον κλασικό φιλελευθερισμό, ως πιο συνεπής εκδοχή του τελευταίου, ενώ οι περισσότεροι σοσιαλιστές ανάρχικοι θεωρητικοί έχουν αμφισβητήσει το κατά πόσον αποτελεί πραγματικά κάποια τάση του αναρχισμού. Υπήρξαν αναρχοατομικιστές και μουτουαλιστές οι οποίοι αποδέχονταν την ελεύθερη αγορά ως φυσικό τρόπο διανομής των παραγόμενων αγαθών, αλλά μέσα στα πλαίσια ενος κοινώνικου συμβολαίου οργανωμένου ισότιμα και αντιιεραρχικά και όχι βασισμένο στον καπιταλισμό και το κίνητρο του χρηματικού κέρδους. Στον αγγλοσαξονικό κόσμο ο αναρχοκαπιταλισμός αποκαλείται και "ελευθεριακός" χώρος ή ελευθερισμός («libertarianism») λόγω του οτι στα μέσα του 20ου αιώνα ο Μάρεϊ Ρόθμπαρντ απο τους πρωτεργάτες της αναβίωσης της αυστριακής σχολής οικονομικής σκέψης στις ΗΠΑ προσεταιρίστηκε τον συγκεκριμένο όρο απο τους γάλλους ελευθεριακούς σοσιαλιστές (αναρχικούς) του 19ου αιώνα. O ίδιος ο Ρόθμπαρντ περιέγραψε αυτή τη νέα χρήση των λέξεων ανοιχτά ως «κατάκτηση» από τους εχθρούς του, λέγοντας 

"«για πρώτη φορά στη μνήμη μου, εμείς, "η πλευρά μας" , οικειοποιηθήκαμε μια κρίσιμη λέξη από τον εχθρό. Ο όρος "ελευθεριακοί" ήταν από καιρό απλά μια ευγενική λέξη για τους αριστερούς αναρχικούς, δηλαδή για τους αναρχικούς κατά της ιδιωτικής ιδιοκτησίας, είτε της κομμουνιστικής είτε της συνδικαλιστικής σχολής. Αλλά τώρα τον έχουμε αναλάβει εμείς ». "
Γιοχάνες Ίττεν

O Γιοχάνες Ίττεν ("Johannes Itten", 11 Νοεμβρίου 1888 - 25 Μαρτίου 1967) ήταν Ελβετός ζωγράφος, σχεδιαστής, συγγραφέας, δάσκαλος και θεωρητικός της τέχνης που συνδέθηκε με τη σχολή Μπαουχάους.
Τεκίρνταγ

Η Τεκίρνταγ (τουρκικά: "Tekirdağ"), γνωστή στα ελληνικά κυρίως ως Ραιδεστός, είναι παραλιακή πόλη της Τουρκίας. Αποτελεί μέρος της περιοχής η οποία είναι ιστορικά γνωστή υπό την ονομασία Ανατολική Θράκη και είναι χτισμένη στις όχθες της Θάλασσας του Μαρμαρά. Το Τεκίρνταγ είναι πρωτεύουσα της ομώνυμης επαρχίας. Το 2016, ο πληθυσμός της πόλης ήταν της τάξεως των 176.848 κατοίκων. Στην πόλη υπάρχουν τιμητικά προξενεία της Ουγγαρίας και της Βουλγαρίας.
Πολική απόσταση

Πολική απόσταση (ΡD ή Ρ) χαρακτηρίζεται στην αστρονομία και αστρονομική ναυτιλία η γωνιακή απόσταση ενός ουράνιου σώματος από τον ουράνιο πόλο και υπολογίζεται επί του ωρικού κύκλου. Αποτελεί το συμπλήρωμα της απόκλισής και μπορεί να μεταβληθεί από 0° έως 90°.<br> Η πολική απόσταση ισούται με 90° μείον την απόκλιση του ουράνιου σώματος, δηλαδή ΡD = 90° ± δ, (+) για φ και δ ετερώνυμα και (-) για φ και δ ομώνυμα. Η πολική απόσταση ενός ουράνιου σώματος στον ουράνιο ισημερινό ισούται με 90°.

*Η Πολική απόσταση ανάγεται στις ισημερινές συντεταγμένες.
Παρασκευή και 13

Οποιαδήποτε Παρασκευή συμπίπτει με τις 13 ενός μήνα θεωρείται κακότυχη στις Αγγλοσαξονικές, Γαλλικές, Γερμανικές και Πορτογαλικές περιοχές του κόσμου. Παρόμοιες δεισιδαιμονίες υπάρχουν και σε άλλες παραδόσεις: στην Ελλάδα και την Ισπανία, για παράδειγμα, το ρόλο αυτό έχει η "Τρίτη και 13". Ο φόβος της Παρασκευής και 13 ονομάζεται στα αγγλικά paraskavedekatriaphobia (μία λέξη που προέρχεται από τις ελληνικές λέξεις "Παρασκευή", "δεκατρείς" και "φοβία") και είναι ειδική μορφή της τρισκαιδεκαφοβίας . Η λέξη μπορεί να ευρεθεί επίσης ως "paraskevidekatriaphobia" ("παρασκευηδεκατριαφοβία").

Στην Πληροφορική υπάρχει επίσης και ένας ιός με το όνομα "Παρασκευή και 13" (Friday 13th), ο οποίος έχει το χαρακτηριστικό να ενεργοποιείται όταν το ημερολόγιο του υπολογιστή δείξει ημέρα Παρασκευή και ημερομηνία 13.
Πόλεμος της Επανάκτησης

Ο Πόλεμος της Επανάκτησης (γαλλ. "Guerre de Dévolution") ήταν ενας πόλεμος ανάμεσα στην Γαλλία και την Ισπανία, από το 1667 ως το 1668, και παράλληλα ο πρώτος μεγάλος πόλεμος του Λουδοβίκου ΙΔ΄. Τότε η Γαλλία διεκδικούσε μερίδιο από τις Ισπανικές Κάτω Χώρες.



Κατηγορία:Πόλεμοι της Γαλλίας
Θρακολογία

Θρακολογία ονομάζεται η επιστήμη που σκοπό έχει τη μελέτη του αρχαίου Θρακικού πολιτισμού, από την απώτατη αρχαιότητα μέχρι και τον 4ο μ.Χ. αιώνα. Η μελέτη των Θρακικών σπουδών γνώρισε ιδιαίτερη προβολή κατά τα τέλη του 19ου και στις αρχές του 20ου αιώνα, όταν ο Αλέξανδρος Φόλ άρχισε να μελετά τα αρχαία θρακικά μνημεία των παραλίων της Μαύρης Θάλασσας. Μάλιστα ιδρύθηκε στη Βουλγαρία και σχετικό Ινστιτούτο, ως παράρτημα της Βουλγαρικής Ακαδημίας Επιστημών.
Ζενιθιακή απόσταση

Ζενιθιακή απόσταση (Zenith distance) (Ζ) χαρακτηρίζεται στην αστρονομία και αστρονομική ναυτιλία η απόσταση ενός ουράνιου σώματος από το Ζενίθ που μετριέται επί του κάθετου κύκλου του και αποτελεί το συμπλήρωμα του αληθούς ύψους (Ηλ) του από τον μαθηματικό ορίζοντα.<br> 
Όπου Ζ + Ηλ = 90°, επίσης Ζ = 90° - Ηλ καθώς και Ηλ = 90° - Ζ.

*Η Ζενιθιακή απόσταση ανάγεται στις Οριζόντιες συντεταγμένες.

Κατηγορία:Ουράνιο σύστημα συντεταγμένων
Αχιλλέας Τζάρτζανος

Ο Αχιλλέας Τζάρτζανος ήταν έλληνας φιλόλογος και γλωσσολόγος. Γεννήθηκε στον Τύρναβο το 1873 και πέθανε τον Ιούνιο του 1946.
Μαριμάρ

Η Μαριμάρ (Iσπανικά: "Marimar") είναι τηλενουβέλα μεξικάνικης παραγωγής του 1994. Είναι η δεύτερη σειρά της περίφημης "Τριλογίας της Μαρίας", μιας τριλογίας αισθηματικών σειρών που παρήγαγε ο τηλεοπτικός όμιλος Televisa. Η σειρά έχει μείνει στην ιστορία για τις πολύ υψηλές τηλεθεάσεις της.

Πρωταγωνιστούν Ταλία, Εδουάρδο Καπετίγιο, Αλφόνσο Ιτουρράλντε και Τσαντάλ Αντέρε.

Η εταιρία παραγωγής διένειμε τη σειρά σε 184 χώρες, στις περισσότερες εκ των οποίων έσπασε ρεκόρ τηλεθέασης. Στην Ελλάδα προβλήθηκε πρώτη φορά το 1998 από τη συχνότητα του Sky Channel, και αργότερα πολλαπλές φορές σε επανάληψη από τον τηλεοπτικό σταθμό Alpha Channel.

Το συνολικό κοινό που έχει παρακολουθήσει τη σειρά αγγίζει τα 2 δισεκατομμύρια ανθρώπους, ενώ η δημοτικότητα της σειράς ως τηλεοπτικό προϊόν ήταν τόσο μεγάλη ώστε να θεωρηθεί ένα από τα σπουδαιότερα τηλεοπτικά φαινόμενα της δεκαετίας του 90.

Η σειρά προτάθηκε για 6 βραβεία TVyNovelas και 3 βραβεία ACE. Αξιόλογο στοιχείο αποτελεί επίσης η δημοτικότητα της σειράς στις Φιλιππίνες και στην Ακτή Ελεφαντοστού, δύο χώρες στις οποίες κατέχει μέχρι και σήμερα τα πρωτεία της πιο επιτυχημένης τηλεοπτικής σειράς όλων των εποχών.
Aérospatiale

Η Aérospatiale ήταν γαλλική αεροναυπηγική εταιρεία με κύρια ασχολία την παραγωγή πολιτικών και στρατιωτικών αεροσκαφών, αλλά και πυραύλων.

Η εταιρεία ιδρύθηκε το 1970 έπειτα από τη συγχώνευση των (κρατικών) Sud Aviation, Nord Aviation και της "Société d'études et de réalisation d'engins balistiques" ("SÉREB"). Από το 1971 διευθυντές της ήταν οι Émile Dewoitine και Bernard Dufour.

Το 1992 η DaimlerBenz Aerospace (DASA) και η Aérospatiale εναρμόνισαν τα τμήματα σχεδιασμού ελικοπτέρων τους για τη δημιουργία του ομίλου Eurocopter Group.

Το 1999 η Aérospatiale συγχωνεύεται με τη Matra Haute Technologie, οπότε δημιουργείται η Aérospatiale-Matra. Το 2001 το τμήμα σχεδιασμού πυραύλων της Aérospatiale-Matra συγχωνεύεται με αυτό της Matra BAe Dynamics και το αντίστοιχο της Alenia Marconi Systems για τη δημιουργία της MBDA.

Στις 10 Ιουλίου 2000 η Aérospatiale-Matra συγχωνεύεται με την Ισπανική Construcciones Aeronáuticas SA (CASA) και την Γερμανική DaimlerChrysler Aerospace AG (DASA) για τη δημιουργία του Ευρωπαϊκού Ομίλου Αεράμυνας και Διαστημικής Υπηρεσίας, European Aeronautic Defence and Space Company (EADS).
Αγγλική Φούτμπολ Λιγκ

Η Αγγλική Φούτμπολ Λιγκ (αγγλικά: "English Football League", EFL) αναφέρεται και ως "Sky Bet EFL" για εμπορικούς λόγους, είναι μία ένωση η οποία αφορά επαγγελματικά ποδοσφαιρικά σωματεία από την Αγγλία και την Ουαλία. Ιδρύθηκε το 1888 ως Η Φούτμπολ Λιγκ (The Football League) και διοργάνωνε το παλαιότερο πρωτάθλημα στο παγκόσμιο ποδόσφαιρο, τη Φούτμπολ Λιγκ Φερστ Ντιβίζιον (Football League First Division). Ήταν το κορυφαίο πρωτάθλημα ποδοσφαίρου στην Αγγλία από την ίδρυσή της, τον 19ο αιώνα, μέχρι το 1992, όταν 22 κορυφαίοι σύλλογοι αποχώρισαν για να σχηματίσουν την Πρέμιερ Λιγκ (Premier League) (μειώθηκαν σε 20 ομάδες το 1995).
Τζον Ρωλς

Ο Τζον Ρωλς ("John Bordlay Rawls", 21 Φεβρουαρίου 1921 - 24 Νοεμβρίου 2002) ήταν Αμερικανός φιλόσοφος, κυρίαρχη φιγούρα της ηθικής και πολιτικής φιλοσοφίας του 20ού αιώνα. Κατείχε καθηγεσία στο Πανεπιστήμιο Χάρβαρντ και υποτροφία Fulbright στο κολλέγιο Christ Church της Οξφόρδης. Έχει βραβευτεί με το Βραβείο Schock Λογικής και Φιλοσοφίας και με το Εθνικό Μετάλλιο των ΗΠΑ στις Ανθρωπιστικές επιστήμες που παρέλαβε από τον Πρόεδρο Μπιλ Κλίντον σε αναγνώριση του έργου του Ρωλς που «βοήθησε μια ολόκληρη γενιά εγγράμματων Αμερικανών να αναζωογονήσουν την πίστη τους στη δημοκρατία την ίδια».

Το "magnum opus" του, "Θεωρία της Δικαιοσύνης "(1971), χαιρετήθηκε κατά την χρονιά δημοσίευσής του ως «το σημαντικότερο έργο στην ηθική φιλοσοφία από την λήξη του Δευτέρου Παγκοσμίου Πολέμου» και σήμερα θεωρείται ως «ένα από τα κύρια κείμενα πολιτικής φιλοσοφίας». Το έργο του στην πολιτική φιλοσοφία, που ονομάστηκε ρωλσιανισμός, λαμβάνει ως εναρκτήριο σημείο τον ισχυρισμό ότι «οι πιο εύλογες αρχές δικαιοσύνης είναι εκείνες που ο καθένας θα αποδεχόταν και θα συμφωνούσε με αυτές, από μια ακριβοδίκαιη θέση». Ο Ρωλς εφαρμόζει έναν αριθμό νοητικών πειραμάτων—συμπεριλαμβανομένου του διάσημου «πέπλου της άγνοιας»—για να προσδιορίσει σε τι συνίσταται μια επιεικής/ακριβοδίκαιη συμφωνία στην οποία «ο καθένας τίθεται αμερόληπτα ως ίσος» ώστε να προσδιορίσει τις αρχές της κοινωνικής δικαιοσύνης. Είναι από τους σημαντικότερους στοχαστές της παράδοσης των φιλελεύθερων πολιτικών φιλοσόφων. Ο Άγγλος φιλόσοφος Jonathan Wolf υποστηρίζει ότι «ενώ ίσως υπάρχει κάποια διαφωνία για το ποιος είναι ο δεύτερος σημαντικότερος πολιτικός φιλόσοφος του 20ου αιώνα, δεν υπάρχει διαφωνία για τον σημαντικότερο: ο Τζων Ρωλς. Ο φοιτητής του Samuel Freeman λέει ότι το έργο του Ρωλς θα αναγνωρίζεται στους επόμενους αιώνες».
Πριμέρα Ντιβισιόν

Η Πριμέρα Ντιβισιόν (ισπανικά: "Primera División", , "Πριμέρα Ντιβισιόν", η οποία ονομάζεται επίσης Λα Λίγα, "La Liga", , "Λα Λίγα") είναι η κορυφαία κατηγορία του πρωταθλήματος ποδοσφαίρου της Ισπανίας. Διεξάγεται από την περίοδο 1928-29 και η ομάδα με τις περισσότερες κατακτήσεις είναι η Ρεάλ Μαδρίτης, με την Μπαρτσελόνα να ακολουθεί. Οι δύο αυτές ομάδες έχουν κυριαρχήσει στην ιστορία του ισπανικού πρωταθλήματος, ενώ άλλες 7 ομάδες έχουν κατακτήσει τον τίτλο.

Στην ιστορία της Λα Λίγα, 62 διαφορετικές ομάδες έχουν λάβει μέρος. Το πρώτο πρωτάθλημα κατέκτησε η Μπαρτσελόνα το 1929 με την Αθλέτικ Μπιλμπάο να κατακτά κάποια πρωταθλήματα τα πρώτα χρόνια. Την δεκαετία του '40, οι Βαλένθια, Μπαρτσελόνα και Ατλέτικο Μαδρίτης κυριάρχησαν κατακτώντας το πρωτάθλημα. Την δεκαετία του '50, Ρεάλ Μαδρίτης και Μπαρτσελόνα κατέκτησαν από 4 πρωταθλήματα δημιουργώντας ένα πανίσχυρο δίπολο. Τις δεκαετίες '60-'70, η Ρεάλ Μαδρίτης κατέκτησε 14 πρωταθλήματα ενώ η συμπολίτισσα της Ατλέτικο τέσσερα. Την περίοδο '80-'90, η Ρεάλ συνέχισε την κυριαρχία της ενώ επιτυχίες γνώρισαν και βασκικές ομάδες, Αθλέτικ Μπιλμπάο και Ρεάλ Σοσιεδάδ μοιράστηκαν από 2 πρωταθλήματα. Από την δεκαετία '90 μέχρι σήμερα η Μπαρτσελόνα έχει πανηγυρίσει 16 φορές το πρωτάθλημα. Παρόλο που η Ρεάλ στο ίδιο διάστημα κέρδισε 8 πρωταθλήματα, το δίπολο Ρεάλ - Μπαρτσελόνα έσπασε αρκετές φορές με πρωταθλήτριες την Ατλέτικο (1995-96, 2013-14), Βαλένθια (2001-02, 2003-04) και Ντεπορτίβο Λα Κορούνια (1999-00).

Την ευθύνη για τη διεξαγωγή του πρωταθλήματος έχει η Εθνική Ένωση Επαγγελματικού Ποδοσφαίρου (LFP). Φέρει επίσης την ονομασία "La Liga Santander" για εμπορικούς λόγους.
Σταύρος Ξαρχάκος

Ο Σταύρος Ξαρχάκος (14 Μαρτίου 1939) είναι Έλληνας συνθέτης και πολιτικός. Θεωρείται ένας από τους σημαντικότερους σύγχρονους Έλληνες συνθέτες του έντεχνου και λαϊκού τραγουδιού.
Έντμοντον

300px|right|thumb|Το Δημαρχείο του Έντμοντον
Το Έντμοντον (αγγλικά: "Edmonton") είναι πόλη του Καναδά και πρωτεύουσα της επαρχίας της Αλμπέρτας.

Ο πληθυσμός της πόλης ανέρχεται σε 932.546 κατοίκους (απογραφή 2016), ενώ ο πληθυσμός της ευρύτερης αστικής περιοχής ανέρχεται σε 1.321.426 κατοίκους (απογραφή 2016). Ως προς τον πληθυσμό, το Έντμοντον είναι η δεύτερη μεγαλύτερη πόλη της Αλμπέρτας (μετά το Κάλγκαρι) και η πέμπτη μεγαλύτερη πόλη του Καναδά. Ωστόσο, η πόλη έχει μεγάλη έκταση (685,25 τ.χλμ.).

Το Έντμοντον είναι χτισμένο σε υψόμετρο 670 μέτρα στο μέσο ενός πολύ εύφορου οροπεδίου με θέα τα Βραχώδη όρη προς τα δυτικά. Η πόλη βρίσκεται σε 300 χλμ. βόρεια από το Κάλγκαρι, 3300 χλμ. δυτικά από το Τορόντο και 1160 χλμ. βορειοανατολικά από το Βανκούβερ. Την πόλη διασχίζει από τα ΝΔ προς τα ΒΑ ο ποταμός Βόρειο Σασκάτσουαν, ο οποίος πηγάζει από τα Βραχώδη όρη και χύνεται στην λίμνη Γουίνιπεγκ (Μανιτόμπα). Η κοιλάδα του ποταμού Βόρειο Σασκάτσουαν δημιουργεί ένα μοναδικό μακρόστενο πάρκο που χωρίζει το Έντμοντον στα δύο. Η περιοχή γύρω από το Έντμοντον ήταν κατάφυτη από λεύκες, αλλά, εξαιτίας της οικοδόμησης και της άντλησης πετρελαίου, το φυσικό περιβάλλον έχει αλλάξει πολύ.
Κερκόπορτα

Στην Κωνσταντινούπολη, κοντά στο Παλάτι του Κωνσταντίνου Ζ' Πορφυρογέννητου υπήρχε μια μικρή πόρτα. Η μισή ήταν κάτω από το επίπεδο του εδάφους και λεγόταν Κερκόπορτα ή "πύλη του κίρκου", επειδή οδηγούσε σε ένα ιπποδρόμιο ("circus"), τον Ξυλόκερκο, έξω από τα τείχη. Το πιθανότερο είναι ότι ήταν δρύινη. Λεγόταν κερκόπορτα επειδή στα λατινικά κέρκους είναι η Βελανιδιά ή Δρυς. Επίσης στο ίδιο τείχος, η πύλη "Belgrad Kapisι λεγόταν "Ξυλόκερκος.
Κατά την παράδοση, από αυτήν εισήλθαν (πιθανόν από εσωτερική προδοσία) στην Πόλη λίγοι γενίτσαροι κατά την μεγάλη έφοδο στις 29 Μαΐου 1453, διασπώντας έτσι την άμυνα των πολιορκούμενων και προκαλώντας την Άλωση της Κωνσταντινούπολης.

Κατηγορία:Βυζαντινή Κωνσταντινούπολη
Πολωνικός Διάδρομος

thumb|240px|Ο Πολωνικός Διάδρομος 1923-1939
Η ιστορική ονομασία Πολωνικός Διάδρομος ή Διάδρομος του Ντάντσιχ, ή του "Γκντανσκ", δόθηκε σε μια λωρίδα εδάφους η οποία, κατά το μεταξύ των δύο παγκοσμίων πολέμων χρονικό διάστημα, εκτεινόταν προς Βορρά μέχρι τη Βαλτική θάλασσα και χώριζε την Ανατολική Πρωσία από την υπόλοιπη Γερμανία.

Η λωρίδα αυτή περιελάμβανε το μεγαλύτερο τμήμα του πολωνικού βοεβοδάτου (χωροδεσποτεία) του Πομόρζε, και την πρώην γερμανική επαρχία της δυτικής Πρωσίας, την άλλοτε Πομερανία την οποία υποχρεώθηκαν οι Γερμανοί να παραχωρήσουν στη Πολωνία με τη Συνθήκη των Βερσαλλιών, μετά το τέλος του Α παγκόσμιου πολέμου προκειμένου έτσι η Πολωνία να έχει διέξοδο στη θάλασσα.
μικρογραφία|250x250εσ|Τα ποσοστά των Πολωνών στις περιοχές της πρώην Πολωνολιθουανικής κοινοπολιτείας, γύρω στο 1900.
Ο Πολωνικός Διάδρομος είχε συνολική έκταση 13.700 τ.χλμ. και μετά δύο χρόνια από της υπογραφής της παραπάνω συνθήκης ο μόνιμος πληθυσμός της αριθμούσε 935.600 περίπου κατοίκους. Οι περισσότεροι κάτοικοι της περιοχής ήταν Πολωνοί, Γερμανοί και Κασούμπιοι. Η απογραφή του 1910 ανέφερε 528.000 Πολωνούς (συμπεριλαμβανομένων των δυτικών σλαβικών Κασούμπιων) και 385.000 Γερμανούς στην περιοχή. Η απογραφή συμπεριλάμβανε τους σταθμευμένους γερμανούς στρατιώτες και τους αξιωματούχους που είχαν σταλεί για τη διοίκηση της περιοχής. Από το 1886, η Πρωσία λειτουργούσε την Αρχή Εποικισμού για να επιτηρεί την αποίκιση της περιοχής με Γερμανούς ενώ την ίδια στιγμή, Γερμανοί, Εβραίοι και Πολωνοί μετανάστευσαν δυτικότερα. Το 1921, στη Πομερανία (όπου βρισκόταν ο διάδρομος) ζούσαν 175.771 Γερμανοί, ή το 18.8% του πληθυσμού. Στην επόμενη δεκαετία, ο Γερμανικός πληθυσμός είχε μειωθεί κατά 70.000 άτομα και έπεσε στο 9.6%. Στη περιοχή ζούσαν και Εβραίοι. Το 1905, ζούσαν περίπου 72.500 Κασούμπιοι. Μετά τη κατάληψη της Πολωνίας από την Ναζιστική Γερμανία, οι Γερμανικές αρχές διεξήγαγαν απογραφή τον Δεκέμβριο του 1939. Το 71% των ερωτηθέντων αυτοπροσδιορίστηκαν ως Πολωνοί. 188.000 άτομα δήλωσαν ως μητρική τους γλώσσα τα Κασουμπιανά ενώ 100.000 τα πολωνικά.

Μια παρόμοια επικράτεια, επίσης μερικές φορές γνωστή ως διάδρομος, είχε συνδεθεί με το πολωνικό στέμμα ως μέρος της βασιλικής Πρωσίας κατά τη περίοδο 1466–1772.
ATR

Ο Ίταλο-Γαλλικός κατασκευαστικός όμιλος αεροσκαφών Aerei da Trasporto Regionale ή Avions de Transport Régional (ATR) ιδρύθηκε το 1981 από την Γαλλική Aérospatiale (τώρα EADS) και την Ιταλική Aeritalia (τώρα Alenia Aeronautica). 

Τα κυρίως προϊόντα της είναι τα ελικοφόρα επιβατικά αεροσκάφη ATR 42 και ATR 72. 

Η μονάδα παραγωγής της Alenia Aeronautica βρίσκεται στο Pomigliano κοντά στη Νάπολη, όπου και παράγονται η άτρακτος και το ουραίο τμήμα. Τα φτερά συναρμολογούνται από την EADS Sogerma Services στο Μπορντώ της Γαλλίας. Η τελική συναρμολόγηση, πτητική αξιολόγηση και παραδόσεις επιβλεπονται από την ΑΤR στην Τουλούζη. 

O Filippo Bagnato είναι ο διευθυντής του ομίλου. Η εταιρεία σημείωσε κέρδη ύψους € 34,206 εκατομμυρίων (2005) (προ φόρων) και διαθέτει 570 υπαλλήλους. Η EADS κατέχει το 50% της εταιρείας και η Alenia Aeronautica το υπόλοιπο 50%.
Η Μαρία της Γειτονιάς

Η Μαρία της Γειτονιάς (ισπανικά: "Maria la del barrio") είναι τηλενουβέλα μεξικάνικης παραγωγής του 1995. Η σειρά αποτελεί το 3ο και τελευταίο μέρος της παγκοσμίως γνωστής "Τριλογίας με τις Μαρίες", της πρώτης τριλογίας δραματικών σειρών στην ιστορία της τηλεόρασης. 

Πρωταγωνιστές της σειράς είναι η Ταλία και ο Φερνάντο Κολούνγκα. Σημείο αναφοράς αποτελεί η ερμηνεία της "κακιάς" Σοράγιας από την ηθοποιό Ιτατί Καντοράλ.

Η σειρά έχει μείνει στην ιστορία λόγω των πολύ υψηλών ποσοστών τηλεθέασης που κατάφερε στις περισσότερες χώρες στις οποίες προβλήθηκε. Έχει προβληθεί συνολικά μέχρι σήμερα σε πάνω από 180 χώρες, έχει μεταγλωττιστεί ή υποτιτλιστεί σχεδόν σε όλες τις γλώσσες και θεωρείται μακράν η πιο επιτυχημένη ισπανόφωνη τηλενουβέλα όλων των εποχών. 

Στην Ελλάδα προβλήθηκε πρώτη φορά μεταγλωττισμένη το 1998. Από τότε, έχει προβληθεί πολυάριθμες φορές σε επανάληψη και από διάφορους τηλεοπτικούς σταθμούς, τόσο από κανάλια εθνικής εμβέλειας όσο και από περιφερειακά, κατορθώνοντας αισθητά υψηλές τηλεθεάσεις για τα ελληνικά δεδομένα. 

Η πρωτότυπη σειρά στην οποία βασίζεται το σενάριο, είχε προβληθεί το 1979 με τον τίτλο "Και οι πλούσιοι κλαίνε", η οποία επίσης κατάφερε να περάσει τα σύνορα της λατινόφωνης τηλεόρασης και να γνωρίσει διεθνή επιτυχία. Ο ρόλος της Ταλία στη "Μαρία της γειτονιάς" ήταν καθοριστικός για την εξέλιξή της στο μεγαλύτερο τηλεοπτικό φαινόμενο της δεκαετίας του 1990, ενώ αποτέλεσε και αφορμή για τα ΜΜΕ να της αποδώσουν τιμητικά τον τίτλο της "διαδόχου της Βερόνικα Κάστρο" (ίσως η σπουδαιότερη μορφή των τηλενουβέλων για τις δεκαετίες του 70 και του 80) και της "Βασίλισσας των Τηλενουβέλων".
Όμπλαστ του Μπριάνσκ

Το Όμπλαστ του Μπριάνσκ (ρωσικά: "Бря́нская о́бласть") είναι ομοσπονδιακό υποκείμενο της Ρωσίας. Βρίσκεται στα σύνορα της χώρας με την Ουκρανία και τη Λευκορωσία και υπάγεται στο Κεντρικό Διαμέρισμα.

Πρωτεύουσα της περιφέρειας είναι το Μπριάνσκ (415.721 κάτοικοι - απογρ. 2010). Άλλες σημαντικές πόλεις είναι το Κλιντσί (67.325) και το Νοβοζίμπκοφ (43.038).

Η Περιφέρεια Μπριάνσκ είναι το μοναδικό ρωσικό ομοσπονδιακό υποκείμενο που διατηρεί το Σφυροδρέπανο και στο εθνόσημο και στη σημαία του.
Όμπλαστ του Μπέλγκοροντ

Το Όμπλαστ του Μπέλγκοροντ (ρωσικά: "Белгоро́дская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται στα σύνορα της χώρας με την Ουκρανία, στην οποία ανήκε έως το 1954.

Πρωτεύουσα της περιφέρειας είναι η πόλη Μπέλγκοροντ (356.402 κάτοικοι - απογρ. 2010). Άλλες σημαντικές πόλεις είναι το Στάρι Οσκόλ (221.085) και το Γκούμπκιν (86.083).
Ευρωμπάσκετ 2007

100px|right|Το λογότυπο του Ευρωμπάσκετ 2007.
Το 35ο πανευρωπαϊκό πρωτάθλημα καλαθοσφαίρισης ανδρών, γνωστό και ως Ευρωμπάσκετ 2007, διεξήχθη στην Ισπανία από τις 3 Σεπτεμβρίου ως τις 16 Σεπτεμβρίου του 2007. Συμμετείχαν 16 ομάδες, χωρισμένες σε τέσσερις ομίλους των τεσσάρων ομάδων. Οι αγώνες του Α' ομίλου έγιναν στη Γρανάδα, του Β' στη Σεβίλλη, του Γ' στην Πάλμα της Μαγιόρκας και του Δ' στο Αλικάντε. Ο δεύτερος γύρος καθώς και η τελική φάση των αγώνων (αγώνες νοκ-αουτ) έγιναν στη Μαδρίτη.
thumb|280px|Χάρτης συμμετεχουσών χωρών.
Όμπλαστ του Βλαντίμιρ

Το Όμπλαστ του Βλαντίμιρ (ρωσικά: "Влади́мирская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα.

Πρωτεύουσα της περιφέρειας είναι το Βλαντίμιρ (345.373 κάτοικοι - απογρ. 2010). Άλλες μεγάλες πόλεις είναι το Κοβρόφ (155.499) και το Μούρομ (126.901).

Το Βλαντίμιρ, το Μούρομ και το μικρότερο αλλά αρχαιότερο Σούζνταλ ανήκουν στις πλέον ιστορικές ρωσικές πόλεις. Υπήρξαν αστικά κέντρα του πρώτου ρωσικού βασιλείου, του "Κράτους των Ρως", ενώ κατά τον ύστερο μεσαίωνα ανεξαρτητοποιήθηκαν και συγκρότησαν δική τους ηγεμονία ("Πριγκιπάτο των Βλαντίμιρ-Σούζνταλ"). Ως αποτέλεσμα αυτής της κληρονομιάς, η περιφέρεια Βλαντίμιρ ανήκει σήμερα στο Χρυσό Δακτύλιο, προσελκύοντας πλήθος επισκεπτών. Πολλά μνημεία της συγκαταλέγονται επίσης στον κατάλογο Παγκόσμιας Πολιτιστικής Κληρονομιάς της UNESCO.
Νόμος των ελλειπτικών τροχιών

Η ελλειπτική τροχιά ενός πλανήτη γύρω από τον [[Ήλιος|Ήλιο]]. Η είναι η θέση του Ήλιου σε μία από τις εστίες της [[έλλειψη]]ς, Ε είναι η δεύτερη εστία, P είναι η θέση του πλανήτη και Π, Α είναι το [[περιήλιο]] και [[αφήλιο]] αντίστοιχα. Οι συντεταγμένες r και θ αντιπροσωπεύουν τις [[πολικό σύστημα συντεταγμένων|πολικές συντεταγμένες]] του πλανήτη.

Ο Νόμος των ελλειπτικών τροχιών ή νόμος πλανητικών τροχιών ή Πρώτος νόμος Κέπλερ είναι νόμος που περιλαμβάνεται στους νόμους του πλανητικού συστήματος. Τον διετύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών, που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601).

Ο νόμος αυτός είναι ο πρώτος από τους τρεις που ανακάλυψε και διατύπωσε ο Κέπλερ και που διέπουν την κίνηση των πλανητών γύρω από τον Ήλιο. Σύμφωνα με τον νόμο αυτόν:

*"Οι τροχιές των πλανητών είναι ελλείψεις, των οποίων τη μία εστία, κοινή σε όλες τις πλανητικές τροχιές, κατέχει ο Ήλιος".

Επί της ελλειπτικής αυτής τροχιάς των πλανητών, περιήλιο χαρακτηρίζεται το σημείο εκείνο που βρίσκεται ο πλανήτης πλησιέστερα στον Ήλιο, συνεπώς πρόκειται για το ένα ακραίο σημείο του μεγάλου άξονα και αντίθετα αφήλιο το αντιδιαμετρικό σημείο του μεγάλου άξονα. Ειδικά στις ελλείψεις των πλανητών ο μεγάλος ημιάξονας ονομάζεται μέση απόσταση του πλανήτη από τον Ήλιο, ενώ η ευθεία που συνδέει τον Ήλιο με την εκάστοτε θέση του πλανήτη επί της ελλειπτικής ονομάζεται επιβατική ακτίνα. Εξ άλλου και ο μέγας άξονας της τροχιάς ονομάζεται γραμμή των αψίδων, επειδή "φέρονται" επ΄ αυτόν ή άνω και η κάτω "αψίδα" της ελλειπτικής.
Όμπλαστ της Καλούγκα

Το Όμπλαστ της Καλούγκα (ρωσικά: "Калу́жская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Καλούγκα (324.698 κάτοικοι - απογρ. 2010) και το Όμπνινσκ (105.706).

Κατά τον ύστερο μεσαίωνα (14ος-15ος αι.), μετά την αποσύνθεση του Κράτους των Ρως και τη μογγολική εισβολή, τα εδάφη της περιφέρειας ήταν έδρα μιας σειράς βραχύβιων μικρών ηγεμονιών που έμειναν στην ιστορία ως "Άνω Πριγκιπάτα" (επειδή βρίσκονταν στον άνω ρου του ποταμού Οκά). Τα περισσότερα πριγκιπάτα ενσωματώθηκαν στη Μοσχοβία στα τέλη του 15ου αιώνα, για να αποφύγουν την απειλή των καθολικών Λιθουανών από δυσμάς.

Αν και σήμερα συνορεύει με τη βιομηχανική ζώνη της Μόσχας, η περιφέρεια είναι ένας από τους αγαπημένους τόπους αναψυχής των Μοσχοβιτών, αφού μεγάλο μέρος της καλύπτεται από πυκνά δάση και μικρές λίμνες.
Τρακτέρ

thumb|right|260px|Τρακτέρ
Τρακτέρ ή γεωργικός ελκυστήρας ονομάζεται το όχημα με μεγάλη δύναμη, ώστε να μπορεί να μετακινεί γεωργικά και άλλα μηχανήματα. Έχει όμως επικρατήσει σε διεθνή κλίμακα, να λέγονται τρακτέρ τα μηχανήματα που προσφέρουν τεράστιες υπηρεσίες στην καλλιέργεια της γης. Κυρίως χρησιμοποιείται για την έλξη διαφόρων γεωργικών μηχανημάτων όπως άροτρα, φρέζες, καλλιεργητές, κ.α. καθώς και για συντήρηση αθλητικών χώρων και πάρκων. Αυτή τη δουλειά παλιότερα την έκαναν τα ζώα, οι ανάγκες όμως αυξήθηκαν και η πρόοδος της τεχνολογίας έδωσε τη δυνατότητα να καλυφθούν αυτές με πολύ καλύτερο τρόπο.

Τα τρακτέρ παλιά κινούνταν με ατμό ή βενζίνη, ενώ με την εφεύρεση του ντίζελ επικράτησε ως καύσιμο το πετρέλαιο . Υπάρχουν τρακτέρ τροχοφόρα και ερπυστριοφόρα, τα οποία χρησιμοποιούνται για βαθιά άροση και για τη μετακίνηση σε ανώμαλα εδάφη. Στην Ελλάδα τα πρώτα τρακτέρ κυκλοφόρησαν το 1924.
Παναγιώτης Βασιλόπουλος

Ο Παναγιώτης Βασιλόπουλος (Θεσσαλονίκη, 8 Φεβρουαρίου 1984) είναι Έλληνας διεθνής καλαθοσφαιριστής, ο οποίος αγωνίζεται ως Σμολ φόργουορντ / Πάουερ φόργουορντ για το Περιστέρι.
Κεφάλι Γεμάτο Χρυσάφι

Κεφάλι Γεμάτο Χρυσάφι είναι ο έκτος δίσκος του συγκροτήματος Τρύπες και κυκλοφόρησε το 1996 σε μορφή διπλού δίσκου, cd και κασέτας. Η ηχογράφηση του δίσκου έγινε στο στούντιο Magnanimus του Γιώργου Πεντζίκη το Φεβρουάριο και Μάρτιο του 1996 και την ηχοληψία, μίξη και παραγωγή του ανέλαβαν οι Τίτος Καργιωτάκης και Χρήστος Χαρμπίλας. Οι στίχοι των τραγουδιών είναι του Γιάννη Αγγελάκα.
Ο δίσκος περιλαμβάνει συνολικά 13 τραγούδια, εκ των οποίων ξεχώρισαν τα κομμάτια: "Πατρίδα μου είναι εκεί που μίσησα", "Καινούργια ζάλη", "Ακούω την αγάπη" και "Κεφάλι γεμάτο χρυσάφι". Ο δίσκος έγινε χρυσός και συγκαταλέγεται μεταξύ των πλέον επιτυχημένων εμπορικά Ελληνικών Ροκ άλμπουμ της δεκαετίας του '90.
Καρελία

right|thumb|200px|Η παραδοσιακή διαίρεση της Καρελίας.
Η Καρελία (καρελιανά και φινλανδικά: "Karjala", ρώσικα: Карелия, σουηδικά: "Karelen") ή γη των Καρέλιων, είναι μια περιοχή στην Βόρεια Ευρώπη ιστορικής σημασίας για τη Φινλανδία, τη Ρωσία και τη Σουηδία. Ένα μέρος της Καρελίας ανήκει στη Ρωσία (Δημοκρατία της Καρελίας και την Περιφέρεια Λένινγκραντ) ενώ το υπόλοιπο στη Φινλανδία (επαρχίες της Νότιας και Βόρειας Καρελίας).
Τζαφέρ Ταγιάρ

Ο Τζαφέρ Ταγιάρ Πασάς ("Cafer Tayyar Eğilmez", 1878 - 3 Ιανουαρίου 1958) ήταν Τούρκος στρατηγός, αλβανικής καταγωγής γεννημένος στην Πρίστινα. Είχε λάβει το παρωνύμιο Εγκιλμέζ=Άκαμπτος.
Κατά τα τουρκικά πολεμικά γεγονότα του 1918-1920 στο Βαλκανικό μέτωπο προσχώρησε στο Κεμαλικό κίνημα όπου και ανέλαβε με τον βαθμό του υποστρατήγου την διοίκηση του τουρκικού στρατού Ανατολικής Θράκης, του 7ου Σώματος, καθώς και των ατάκτων σωμάτων με τα οποία και προπαρασκεύασε την προς την Αδριανούπολη κατά των Ελλήνων αντίσταση.

Κατά τον Μάρτιο του 1920, καταγγέλλοντας την Ανακωχή του Μούδρου 1918, δήλωσε στον Άγγλο αξιωματικό Λίστερ, επόπτη των Συμμάχων στην Αδριανούπολη, ότι παύει να τον αναγνωρίζει πλέον.

Μετά όμως τη νικηφόρα έκβαση των πολεμικών επιχειρήσεων του Ιουλίου 1920 και την ταχύτατη προέλαση της 9ης Ελληνικής Μεραρχίας Πεζικού προς την Αδριανούπολη, ο Τζαφέρ Ταγιάρ προσπάθησε να διαφύγει με άλογο, και χωρίς συνοδεία, προς το βουλγαρικό έδαφος όπου όμως συνελήφθη αιχμάλωτος στις 11 Ιουλίου και την επομένη καταλήφθηκε η Αδριανούπολη. 

Για την σύλληψη του Τζαφέρ Ταγιάρ κινήθηκε ο 11ος λόχος της 10ης Ελληνικής Μεραρχίας Πεζικού -αποσπασθείς στην 9η Ελληνική Μεραρχία Πεζικού- υπό το λοχαγό Πεζικού Δημήτριο Μεσσαριτάκη , ο οποίος φονεύθηκε στο Δορύλαιο την 9η Ιουλίου 1921 . Τη σύλληψη του Ταγιάρ και την παράδοσή του στον Έλληνα στρατηγό Αλέξανδρο Μαζαράκη -Αινιάν, διηνήργησε ομάδα μάχης του ανωτέρω λόχου, υπό τον δεκανέα Πεζικού και πρώην σύνδεσμο του Παύλου Μελά το 1904, Νικόλαο Καθάριο , ο οποίος τον Ιούλιο του 1921 τιμήθηκε με το Αργυρούν Αριστείον Ανδρείας για την πολεμική του δράση ,καθώς και για το γεγονός ότι σεβόμενος το δίκαιο του πολέμου , απέτρεψε την κακοποίηση του Τζαφέρ Ταγιάρ από υφιστάμενό του.

Ο Τζαφέρ Ταγιάρ μεταφέρθηκε στην Αθήνα παραμένοντας αιχμάλωτος 32 μήνες, με την δυνατότητα όμως να κινείται κάπως ελεύθερα, μέχρι την ανταλλαγή πληθυσμών το 1923, όπου και φέρεται να ανταλλάχθηκε με τον Έλληνα στρατηγό, αιχμάλωτο των Τούρκων, στη Μικρασιατική Εκστρατεία, Νικόλαο Τρικούπη.Μετά την επιστροφή του στην Τουρκία αναμίχθηκε με την πολιτική και ανέλαβε Έπαρχος στη περιοχή της Σαμψούντας.

Ο Τζαφέρ Ταγιάρ πέθανε στις 3 Ιανουαρίου του 1958, στη Κωνσταντινούπολη, σε ηλικία 81 ετών. Είχε τιμηθεί με διάφορα παράσημα καθώς και με το μετάλλιο της Τουρκικής Δημοκρατίας.
Όπλο

Γενικά, ως όπλο χαρακτηρίζεται οποιοδήποτε μέσο χρησιμοποιείται με σκοπό την πρόκληση βλάβης σε ανθρώπους ή κατασκευές. Μπορεί να χρησιμοποιηθεί για επίθεση, άμυνα ή για εκφοβισμό.

Επίσης με το όνομα Όπλο φέρεται στράτευμα ειδικά εκπαιδευμένο κατά χώρο επιχειρήσεων και είδος αυτών, με όλα τα διατειθέμενα μέσα υπαγωγής του. Ειδικότερα στο Στρατό Ξηράς ως "Όπλα" χαρακτηρίζονται το Πεζικό, το Πυροβολικό, τα Τεθωρακισμένα, (στη θέση του άλλοτε Ιππικού), το Μηχανικό, οι Διαβιβάσεις και η Αεροπορία στρατού. 

Στην εραλδική γλώσσα με τον όρο όπλα φέρονται οι θυρεοί.
Σαξόφωνο

thumb|Σαξόφωνο (Άλτο)
Το σαξόφωνο είναι πνευστό μουσικό όργανο και παρά τη μεταλλική δομή του, ανήκει στην οικογένεια των ξύλινων πνευστών γιατί ο ήχος του παράγεται από καλάμι. Έχει στόμιο με γλωττίδα, κωνικό σωλήνα και μηχανισμό κλειδιών. Το πρώτο σαξόφωνο το κατασκεύασε από ξύλο ο ωρολογοποιός Ντεφοντενέλ (Defantenel) στο Λιζιέ. Ο πραγματικός δημιουργός, που έδωσε και το όνομά του στο όργανο, είναι ο Βέλγος Αντόλφ Σαξ (Adolphe Sax 1814-1894) που το εφηύρε τον 19ο αιώνα. Το πρώτο Σαξόφωνο κατασκευάστηκε το 1840 από τον ίδιο, και το εγκαινίασε στο κοινό, σε μία συναυλία στο Παρίσι. Υπάρχουν επτά είδη σαξοφώνου: σοπρανίνο, σοπράνο, άλτο, τενόρο, βαρύτονο, μπάσο και κόντρα μπάσο. To Σαξόφωνο είναι το "νεότερο" όργανο μεταξύ εκείνων που αποτελούν σήμερα τις ορχήστρες και ένα από τα λίγα όργανα που πραγματικά αποτελούν εφεύρεση, δηλαδή δεν προέρχεται από κάποιο άλλο όργανο. Είναι ένα όργανο κατάλληλο για ορχήστρες και μπάντες, καθώς είναι άρρηκτα δεμένο με την μουσική Τζαζ.
αριστερά|μικρογραφία|282x282εσ|Antoine Joseph Sax (1814-1894), κατασκευαστής του Σαξοφώνου. Ο Antoine, με χαϊδευτικό το "Adolphe", γεννήθηκε στο Dinant του Βελγίου
Γκαμπριέλ Γκαρσία Μάρκες

Ο Γκαμπριέλ Γκαρσία Μάρκες", "6 Μαρτίου 1927 – 17 Απριλίου 2014) ήταν σπουδαίος Κολομβιανός συγγραφέας, βραβευμένος με Βραβείο Νόμπελ Λογοτεχνίας. Θεωρείται ο σημαντικότερος εκπρόσωπος του λογοτεχνικού ρεύματος του μαγικού ρεαλισμού και ένας από τους μεγαλύτερους συγγραφείς όχι μόνο της ισπανόφωνης αλλά και της παγκόσμιας λογοτεχνίας. Έγινε διάσημος με το μυθιστόρημά του "Εκατό χρόνια μοναξιά" (1967), ενώ επίσης σημαντικά θεωρούνται τα έργα του "Το φθινόπωρο του Πατριάρχη" (1975), "Χρονικό ενός προαναγγελθέντος θανάτου" (1981) και "Ο έρωτας στα χρόνια της χολέρας" (1985).

Ο Μάρκες εργάστηκε τα περισσότερα χρόνια της ζωής του ως δημοσιογράφος και σεναριογράφος. Υπήρξε φίλος του Φιντέλ Κάστρο και για μεγάλο χρονικό διάστημα του είχε απαγορευτεί η είσοδος στις ΗΠΑ, λόγω της στήριξής του σε αριστερά καθεστώτα που ήταν ενάντια σε αυτές. Ο πρόεδρος της Κολομβίας Χουάν Μανουέλ Σάντος έχει αποκαλέσει τον Μάρκες «τον μεγαλύτερο Κολομβιανό που έζησε ποτέ».
Νταν Μπράουν

Ο Νταν Μπράουν ("Daniel "Dan" Brown", 22 Ιουνίου 1964) είναι Αμερικανός συγγραφέας μυθιστοριογραφίας θρίλερ, πιο γνωστός για το μυθιστόρημά του ο Κώδικας Ντα Βίντσι το οποίο εκδόθηκε το 2003. Γεννήθηκε στις 22 Ιουνίου 1964. Είναι απόφοιτος της Ακαδημίας Philips Exeter, στην οποία δίδαξε και φιλολογία. Ζει στη Νέα Αγγλία με τη σύζυγό του. Τα μυθιστορήματα του Μπράουν χαρακτηρίζονται από θέματα κρυπτογραφίας, κλειδιών, συμβόλων, κωδικών και θεωριών συνωμοσίας. Τα βιβλία του έχουν μεταφραστεί σε πάνω από 40 γλώσσες, και ως το 2009 έχει πουλήσει πάνω από 80 εκατομμύρια αντίτυπα.

Τα μυθιστορήματα του Μπράουν που έχουν ως κύριο πρωταγωνιστή τον πανεπιστημιακό καθηγητή Ρόμπερτ Λάνγκτον περιλαμβάνουν τα ιστορικά θέματα και το χριστιανισμό ως επαναλαμβανόμενα μοτίβα, και κατά συνέπεια έχει δημιουργηθεί μια διαμάχη. Ο Μπράουν στον διαδικτυακό του τόπο υποστηρίζει ότι τα βιβλία του δεν είναι αντιχριστιανικά, αν και ο ίδιος είναι σε ένα πνευματικό ταξίδι, και λέει ότι το βιβλίο του ο Κώδικας Ντα Βίντσι, είναι απλά "μια ιστορία διασκέδασης που προωθεί την πνευματική συζήτηση και τον διάλογο γύρω από αυτή" και προτείνει ότι το βιβλίο μπορεί να χρησιμοποιηθεί "ως θετικός καταλύτης για την ενδοσκόπηση και την εξερεύνηση της πίστης μας".
Ουράνιος ισημερινός

Ο ουράνιος ισημερινός διατεθειμένος κατά 23,5 ° ως προς το επίπεδο [[Εκλειπτική|εκλειπτικής]]. Η εικόνα δείχνει τις σχέσεις μεταξύ αξονικής κλίσης της Γης, του άξονα περιστροφής και επιπέδου τροχιάς (περιφοράς).
Ουράνιος ισημερινός ονομάζεται η νοητή προέκταση του ισημερινού της Γης στην ουράνια σφαίρα. Αυστηρότερα, ο ουράνιος ισημερινός ορίζεται ως ο μέγιστος κύκλος της ουράνιας σφαίρας που είναι κάθετος στον άξονα του κόσμου. Χωρίζει την ουράνια σφαίρα σε Βόρειο ουράνιο ημισφαίριο και Νότιο ουράνιο ημισφαίριο.
Χανς Κρίστιαν Άντερσεν

Ο Χανς Κρίστιαν Άντερσεν ("Hans Christian Andersen", 2 Απριλίου 1805 - 4 Αυγούστου 1875) ήταν Δανός λογοτέχνης, συγγραφέας παραμυθιών.
Παράλληλος κύκλος

thumb|right|300px|Μεσημβρινοί (κάθετοι) και Παράλληλοι (οριζόντιοι κύκλοι) 

Παράλληλος κύκλος ή παράλληλος πλάτους ή απλά παράλληλος χαρακτηρίζεται ιδιαίτερα στη ναυτιλία, γεωγραφία κ.λπ κάθε παράλληλος κύκλος προς τον ισημερινό της Γης και συνεπώς κάθετος στον άξονα της Γης.

* Οι παράλληλοι κύκλοι είναι άπειροι. Επ΄ αυτών προσδιορίζεται το γεωγραφικό πλάτος ενός τόπου, αρχής γενομένης μέτρησης από τον Ισημερινό (όπου φ=0°).
Αντρέ Μασόν

O Αντρέ Μασόν ("André-Aimé-René Masson", 4 Ιανουαρίου 1896 - 28 Οκτωβρίου 1987) ήταν Γάλλος ζωγράφος και σχεδιαστής, με συμβολή στην εξέλιξη του υπερρεαλισμού και του Αφηρημένου Εξπρεσιονισμού.
Όμπλαστ του Κίροφ

Το Όμπλαστ του Κίροφ (ρωσικά: "Ки́ровская о́бласть") είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. 

Μεγαλύτερες πόλεις της περιφέρειας είναι η πρωτεύουσα Κίροφ (473.695 κάτοικοι - απογρ. 2010) και το Κίροβο-Τσεπέτσκ (90.303). Από τις υπόλοιπες καμία δεν ξεπερνά τους 40.000 κατοίκους, παρά τη μεγάλη αστικοποίηση που φθάνει το 70%.
Μπιπάσα Μπάσου

Η Μπιπάσα Μπάσου (Μπενγκάλι: "বিপাশা বসু", Χίντι: "बिपाषा बासु", 7 Ιανουαρίου 1979) είναι Ινδή ηθοποιός και μοντέλο. Μετά τη νίκη της στο διαγωνισμό Ford's Godrej Cinthol Supermodel το 1996 εξελίχτηκε σε μια από τις πιο διάσημες ηθοποιούς του Μπόλιγουντ. Το όνομα της φιγουράρει συχνά σε λίστες με τις πιό σέξυ γυναίκες Ασιατικής καταγωγής.
Αππιανός

Ο Αππιανός (Αππιανός Αλεξανδρεύς) ήταν Ρωμαίος ιστορικός ελληνικής καταγωγής. Γεννήθηκε γύρω στο 95 στην Αλεξάνδρεια. Ήταν γόνος πλούσιας οικογένειας. Ανέλαβε διοικητικά αξιώματα στη γενέτειρα του και αργότερα, εγκατεστημένος στη Ρώμη, άσκησε καθήκοντα συνηγόρου σε δίκες ενώπιον των αυτοκρατόρων και προάχθηκε μετά το 147 σε αυτοκρατορικό επίτροπο στην Αίγυπτο. Πέθανε περίπου το 165. 

Έγραψε τη ρωμαϊκή ιστορία από την εποχή του Αινεία μέχρι τις μέρες του, με τίτλο Ρωμαϊκά. Το έργο του αποτελείται από 24 βιβλία. Διαίρεσε την ιστορία κατά έθνη με τη χρονολογική σειρά που κατακτήθηκαν από τους Ρωμαίους. Η μόνη εξαίρεση είναι τα βιβλιά 13-17 που αναφέρονται στους εμφυλίους πολέμους.

Οι τίτλοι των βιβλίων του είναι:

# Εποχή των βασιλιάδων
# Ιταλική
# Σαυνιτική
# Κελτική
# Σικελική και νησιωτική
# Ιβηρική
# Αννιβαϊκή
# Λιβυκή (Καρχηδονική και Νουμιδική)
# Μακεδονική και Ιλλυρική
# Ελληνική και Ιωνική
# Συριακή
# Μιθριδάτειος
# Εμφυλίων
# Αιγυπτιακών
# Εκαντοαετία
# Δακική
# Αράβιος
Αξέι Κουμάρ

Ο Αξέι Κουμάρ (αληθινό όνομα: Ρατζίβ Χάρι Ομ Μπατία, "अक्षय कुमार", 9 Σεπτεμβρίου 1967) είναι Ινδός ηθοποιός. Έχει εμφανιστεί σε περισσότερες από 80 ταινίες του Μπόλιγουντ και παρόλο που στην αρχή της καριέρας του τυποποιήθηκε σε ταινίες δράσης κατάφερε με τη μετέπειτα συμμετοχή του σε ρομαντικές κωμωδίες και άλλα είδη ταινιών να καθιερωθεί σαν ένας από τους μεγαλύτερους σταρ του Ινδικού σινεμά.
Όμπλαστ της Βόλογκντα

Το Όμπλαστ της Βόλογκντα (ρωσικά: "Волого́дская о́бласть") είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα. 

Πρωτεύουσα της περιφέρειας είναι η Βόλογκντα (301.755 κάτοικοι - απογρ. 2010), αλλά μεγαλύτερη πόλη είναι το Τσερεποβέτς (312.310). Στην περιφέρεια ανήκει και το αρχαίο Μπέλο Οζέρο ("η σημερινή κωμόπολη Μπελοζέρσκ"). Οι μεγαλύτερες πόλεις είναι συγκεντρωμένες σε ένα μικρό τμήμα στα νοτιοδυτικά. Τα υπόλοιπα εδάφη είναι αρκετά αραιοκατοικημένα, με την πυκνότητα πληθυσμού τους να μην ξεπερνά τους 4 κατοίκους ανά χλμ².

Σήμερα η περιφέρεια είναι αμιγώς σλαβική (96,6% ρώσοι, 1% ουκρανοί), όμως μέχρι και τα πρώτα μεσαιωνικά χρόνια η περιοχή κατοικούταν αποκλειστικά από έναν αραιό φινο-ουγγρικό πληθυσμό, τους Βέπες (ή Βεψιανούς). Τα πρώτα σλαβικά φύλα έφθασαν εκεί τον 5ο-6ο αι. μ.Χ. και ο εποικισμός εντατικοποιήθηκε την εποχή των Ρως, λίγους αιώνες αργότερα. Το Μπέλο Οζέρο (Μπελοζέρσκ) υπήρξε μία από τις σημαντικότερες πόλεις του Κράτους των Ρως, ενώ μετά τη μογγολική εισβολή συγκρότησε δικό της πριγκιπάτο (1238) έως το 1370 που ενσωματώθηκε στη Μοσχοβία.

Το βιοτικό επίπεδο της Περιφέρειας Βόλογκντα είναι πολύ ανώτερο του ρωσικού μέσου όρου, χάρη στη γεωγραφική της θέση (συγκοινωνιακός κόμβος μεταξύ Μόσχας και βορρά), τη μεγάλη συγκέντρωση εξαγωγικής βαριάς βιομηχανίας και τη χαμηλή εγκληματικότητα. Θεωρείται επίσης η "πρωτεύουσα του ρωσικού τυριού", διαθέτοντας μεγάλη παραγωγή γαλακτοκομικών προϊόντων. Τέλος, το Βελίκι Ούστιουγκ είναι η "πόλη του Ντεντ Μορόζ", της αθεϊστικής σοβιετικής εκδοχής του Άη Βασίλη που εξακολουθεί να είναι δημοφιλής.
Πανεπιστήμιο του Λονδίνου

thumb|250px|right|Το διοικητικό κτήριο του πανεπιστημίου
Το Πανεπιστήμιο του Λονδίνου (αγγλ. University of London) είναι πανεπιστήμιο που βρίσκεται κατά το μεγαλύτερο μέρος του στο Λονδίνο της Αγγλίας (Ηνωμένο Βασίλειο). Είναι το μεγαλύτερο πανεπιστήμιο του Ηνωμένου Βασιλείου από άποψη φοιτητών τακτικής παρακολούθησης, με 135.090 φοιτητές στην Αγγλία και πάνω από 40.000 φοιτητές στο Πρόγραμμα εξ Αποστάσεως του Πανεπιστημίου του Λονδίνου (το Ανοικτό Πανεπιστήμιο έχει συνολικά περισσότερους φοιτητές, αλλά οι περισσότεροι από αυτούς είναι φοιτητές μερικής παρακολούθησης). Ιδρύθηκε με Βασιλικό Καταστατικό το 1836. Οι απόφοιτοι του Πανεπιστημίου του Λονδίνου μπορούν να χρησιμοποιούν τη σύντμηση "Lond." (από το λατινικό Londiniensis) μετά τον τίτλο του πτυχίου τους (BA, BSc, MA, MSc, κτλ).
Σουσμίτα Σεν

H Σουσμίτα Σεν ("सुष्मिता सेन", 19 Νοεμβρίου 1975) είναι Ινδή ηθοποιός και νικήτρια του διαγωνισμού ομορφιάς Μις Υφήλιος το 1994.
Ομοσπονδία Χειροσφαιρίσεως Ελλάδος

Η Ομοσπονδία Χειροσφαιρίσεως Ελλάδος (Ο.Χ.Ε.) είναι η ανώτατη αρχή της χειροσφαίρισης, αλλά και του μπιτς χάντμπολ στην Ελλάδα. 

Ιδρύθηκε το 1979 και από τότε διοργανώνει τα πρωταθλήματα Ελλάδος ανδρών, γυναικών και μικρών Ηλικιών, τα κύπελλα Ελλάδος ανδρών και γυναικών. Έχει επίσης υπό την εποπτεία της τις εθνικές ομάδες ανδρών και γυναικών. Πρόεδρος είναι ο Παντελής Χατζηιωάννου.

Από το 2014, έχει αναλάβει και την ευθύνη για το ράγκμπι γιούνιον (15 παικτών), όπως και της παραλλαγής ράγκμπι σέβενς (7 παικτών).
Σταύρος Καραμανιώλας

Ο Σταύρος Καραμανιώλας (13 Μαΐου 1909 ή 30 Νοεμβρίου 1910 - 18 Απριλίου 2014) ήταν Έλληνας στιχουργός και δημιουργός λαϊκών τραγουδιών και ποιημάτων.
Αρταφέρνης

Ο Αρταφέρνης ο πρεσβύτερος, ήταν Πέρσης στρατηγός και σατράπης στις Σάρδεις της Μικρά Ασία. Αδελφός του ήταν ο βασιλιάς Δαρείος Α'. 

Υποδέχθηκε, πιθανότατα το 497 π.Χ., πρεσβεία των Αθηναίων, που εστάλη από τον Κλεισθένη, το 497 π.Χ.. Ο ίδιος προειδοποίησε τους Αθηναίους πρέσβεις ότι πρέπει να δεχτούν την τυραννία του Ιππία για να ομαλοποιηθούν οι σχέσεις Αθήνας και Περσίας.

Ο Αρταφέρνης έλαβε ενεργά μέρος στην καταστολή της Ιωνικής Επανάστασης και με το πέρας της εξέγερσης ενήργησε ώστε να γίνουν συμφωνίες με τους Ίωνες εκπροσώπους και να ικανοποιηθούν ειρηνικά πολλές από τις απαιτήσεις τους. Ο Πέρσης βασιλιάς τον όρισε διοικητή ολόκληρης της Ιωνίας.

Ο γιος του έφερε το ίδιο όνομα. Μαζί με τον Δάτη το 490 π.Χ., ηγήθηκαν εκστρατείας κατά της Ελλάδας, με κύριο σκοπό να τιμωρήσουν την Αθήνα και την Ερέτρια που υποστήριξαν ενεργά τους Ίωνες κατά την επανάστασή τους. Δέκα χρόνια αργότερα διοικούσε τους Λύδες και Μοισούς. Το 487 π.Χ σκοτώθηκε από τον αδερφό του Αρταίο.
Μπέρνχαρντ Ρουστ

Ο Μπέρνχαρντ Ρουστ ("Bernhard Rust", 30 Σεπτεμβρίου 1883 - 8 Μαΐου 1945) διετέλεσε Υπουργός Παιδείας στη Ναζιστική Γερμανία.
Ερέτρια

Η Ερέτρια είναι παραλιακή κωμόπολη της Εύβοιας, νοτιο-ανατολικά της Χαλκίδας, απέναντι από τις βόρειες ακτές τις Αττικής, στον Νότιο Ευβοϊκό κόλπο. Κατά την αρχαιότητα ήταν από τις σημαντικότερες πόλεις-κράτη του ελληνικού κόσμου (6ος-5ος αιώνας π.Χ.). Μετέπειτα όμως έπαψε να θεωρείται σημαντικός οικισμός και σταδιακά ερημώθηκε. Στα νεώτερα χρόνια, μετά την καταστροφή των Ψαρών (Ιούνιος 1824), ιδρύθηκε κωμόπολη στη θέση της αρχαίας πόλης αρχικά με το όνομα Νέα Ψαρά, αλλά μετά συνέχισε να αποκαλείται με το όνομα Ερέτρια. 

Έχει πληθυσμό 4.166 κατοίκους, σύμφωνα με την απογραφή του 2011. Με τον οικισμό Γέροντα (4 κάτοικοι)
και τα χωριά Μαγούλα (1.063 κάτοικοι) και Μαλακώντα (1.097 κάτοικοι) συναπαρτίζουν τη Δημοτική Κοινότητα Ερέτριας, με συνολικό πληθυσμό 6.330 κατοίκους.
Ο δήμος Ερέτριας του προγράμματος Καποδίστριας ήταν δήμος του νομού Ευβοίας μέχρι το 2010. Μετά το 2011, παρέμεινε με το ίδιο όνομα, αλλά συνενώθηκε με τον Δήμο Αμαρυνθίων στο νέο Δήμο Ερέτριας, σύμφωνα με το Πρόγραμμα Καλλικράτης.
Ιβάν Βάζοφ

Ο Ιβάν Βάζοφ (βουλγάρικα: Иван Вазов, ĭvän' vä'zôf, 9 Ιουλίου 1850 – 22 Σεπτεμβρίου 1921) ήταν Βούλγαρος ποιητής, μυθιστοριογράφος, διηγηματογράφος και θεατρικός συγγραφέας. Γεννήθηκε στην πόλη Σόποτ (Sopot) στην Επαρχία της Φιλιππούπολης (Πλόβντιβ). Θεωρείται ο εθνικός ποιητής και θεμελιωτής της σύγχρονης βουλγαρικής λογοτεχνίας.
Δημήτρης Παρίδης

Ο Δημήτρης Παρίδης (20 Σεπτεμβρίου 1945 – 22 Αυγούστου 2015) ήταν Έλληνας ποδοσφαιριστής. Γεννήθηκε το 1945 στην Καβάλα και έγινε γνωστός αγωνιζόμενος στον ΠΑΟΚ ως επιθετικός.
Νορθ Λέικς

Το Νορθ Λέικς (αγγλ:"North Lakes") είναι ένα προάστιο της πρωτεύουσας της αυστραλιανής πολιτείας του Κουίνσλαντ,Μπρίσμπεϊν.
Το Νορθ Λέικς βρίσκεται 25 χιλιόμετρα βόρεια του Μπρίσμπεϊν και ανήκει στην τοπική διοίκηση του Μόρετον Μπέι ( Moreton Bay Regional Council). Ο ταχυδρομικός κώδικας είναι 4509.
Γιώργος Κοίλιαρης

Ο Γιώργος Κοίλιαρης (1955 - 15 Νοεμβρίου 2008) άρχισε την δημοσιογραφική του σταδιοδρομία το 1979 κι υπήρξε συνεργάτης γνωστών εφημερίδων, ραδιοφωνικών και τηλεοπτικών σταθμών. Τα τελευταία χρόνια της καριέρας του διακρίθηκε ως πολεμικός ανταποκριτής. Μετά τον τραυματισμό του στο Αφγανιστάν σε τροχαίο υπό συνθήκες που παρέμειναν αδιευκρίνιστες, στην διάρκεια ανθρωπιστικής αποστολής, τον Οκτώβριο του 2008, μεταφέρθηκε για νοσηλεία στο Άμπου Ντάμπι και κατόπιν στην Αθήνα, όπου απεβίωσε το Νοέμβριο του 2008.
Κάριντεϊλ

Το Κάριντεϊλ (αγγλ:"Carindale") είναι προάστιο του Μπρίσμπεϊν, πρωτεύουσα της πολιτείας Κουίνσλαντ, Αυστραλία, όπου σύμφωνα με την απογραφή του 2011 ζουν 15.577 κάτοικοι. Ο ταχυδρομικός κώδικας είναι 4152.
Ιντρουπίλι

Το Ιντρουπίλι (αγγλ:"Indooroopilly", IPA:ˌɪndrʊˈpɪli) είναι προάστιο του Μπρίσμπεϊν, πρωτεύουσα της πολιτείας Κουίνσλαντ, στην Αυστραλία, όπου σύμφωνα με την απογραφή του 2011 ζουν 11.670 κάτοικοι. 

Το Ιντρουπίλι βρίσκεται 7 χιλιόμετρα δυτικά της πόλης του Μπρίσμπεϊν. Ο ταχυδρομικός κώδικας είναι 4068.
Πυργώ

Στην ελληνική μυθολογία με το όνομα Πυργώ είναι γνωστά τα παρακάτω δύο διαφορετικά πρόσωπα:
# Η πρώτη σύζυγος του Αλκάθου, βασιλιά των Μεγάρων. Ο Αλκάθους εγκατέλειψε την Πυργώ και πήρε ως σύζυγο την Ευαίχμη, κόρη του Μεγαρέα. Ο τάφος της Πυργούς πιστευόταν ότι βρισκόταν δίπλα στον τάφο του Αλκάθου και της θυγατέρας του Ιφινόης.
# Η τροφός των παιδιών του Πριάμου. Γερόντισσα πια κατά την άλωση της Τροίας, η Πυργώ αυτή ακολούθησε τον Αινεία και μετά από προτροπή της Ίριδας συμβούλευσε τις Τρωαδίτισσες να βάλουν φωτιά στα πλοία.
Πυριφλεγέθων

Ο Πυριφλεγέθων, δηλαδή «ὁ λάμπων ὡς φλοξ πυρός» ή αυτός που αναδίδει πύρινες φλόγες, γνωστός διεθνώς και ως "Φλεγέθων" (Phlegethon, Flegeton), ήταν στην ελληνική μυθολογία ένας από τους τρεις ή πέντε ποταμούς που διέρρεαν τον Κάτω Κόσμο, τον Άδη.